
10 DR.30.09.2021 
 

 Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Menteri.  Pertanyaan jawab lisan seterusnya, saya menjemput Dato’ Seri Dr. 
Wan Azizah Wan Ismail, Yang Berhormat Pandan. 

 

2. Dato' Seri Dr. Wan Azizah Wan Ismail [Pandan] minta Menteri Sains, Teknologi 
dan Inovasi menyatakan:  

(a) lebih terperinci mengenai kos program vaksinasi yang telah 
dijalankan; dan  

(b) apakah strategi seterusnya kerajaan selain program vaksinasi 
dalam mengekang penularan wabak COVID-19 yang 
menyebabkan lebih banyak negeri melaporkan kes baharu 
harian melebihi 1,000, contoh 9 negeri pada 16 Ogos. 

 Menteri Sains, Teknologi dan Inovasi [Dato’ Seri Dr. Adham bin Baba]: Tuan 
Yang di-Pertua, terima kasih kepada Ahli Yang Berhormat Pandan atas pertanyaan. Untuk 
makluman Yang Berhormat, bagi isu perbelanjaan PICK ataupun Program Imunisasi 
Covid-19 Kebangsaan setakat 30 Ogos 2021, daripada jumlah RM1 bilion yang 
diperuntukkan untuk program ini, sebanyak RM314 juta telah dibelanjakan. Daripada nilai 
ini, pecahan kategori perbelanjaan adalah seperti berikut:  

(i) empat perkara yang meliputi kos pengoperasian PPV iaitu: 

• perbelanjaan bagi sewaan dan utiliti; 

• perbelanjaan bagi pembersihan dan sanitasi;  

• perbelanjaan bagi perkakasan dan peralatan pakai habis; 
dan  

• perbelanjaan kebajikan petugas di PPV. Kerajaan telah 
mempertimbangkan dua perkara penting, iaitu sagu hati 
sukarelawan dan juga anggota keselamatan yang 
bertugas serta juga belanja makan minum petugas; 

(ii) memantapkan rangkaian integrasi data dan sistem untuk proses 
pemberian vaksin melalui PICK; 

(iii) meningkatkan jumlah pendaftaran rakyat untuk menerima 
vaksin di setiap kawasan Parlimen. Kerajaan telah menyalurkan 
sebanyak RM4.4 juta peruntukan untuk itu yang mana selaras 
dengan prinsip whole-of-society untuk menjayakan program 
PICK. 

■1040 

 Terima kasih kepada semua Ahli Parlimen yang telah membantu dalam 
pelaksanaan PICK di kawasan masing-masing. 

 Seterusnya, berkaitan dengan strategi kerajaan selain program vaksinasi dalam 
mengekang penularan COVID-19. Untuk makluman Ahli Yang Berhormat, MOSTI 
bersama KKM dan agensi berkaitan sedang mengambil langkah untuk menambah baik 
sistem pengesanan kontak ataupun contact tracing system yang merangkumi empat 
langkah: 

(i) sumber data untuk mengenal pasti dan menganalisa interaksi; 

(ii) analisis untuk menentukan butiran risiko penyebaran wabak; 

(iii) tracer hub ataupun dashboard untuk memudahkan kakitangan 
kita untuk melaksanakan pengesanan kontak; dan  

(iv) aktiviti sokongan untuk mengukuhkan pengesanan kontak. 

Seterusnya MOSTI juga telah membangunkan vaccine management system 
(VMS) bagi penyimpanan rekod data vaksinasi melalui teknologi block chain yang dapat 
menjana sijil vaksinasi bagi setiap penerima vaksin. MOSTI juga menghasilkan aplikasi 



Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri. Pertanyaan jawab lisan seterusnya, saya menjemput Dato' Seri Dr. Wan Azizah Wan Ismail, Yang Berhormat Pandan. 2. Dato' Seri Dr. Wan Azizah Wan Ismail [Pandan] minta Menteri Sains, Teknologi dan Inovasi menyatakan: (a) lebih terperinci mengenai kos program vaksinasi yang telah dijalankan; dan (b) apakah strategi seterusnya kerajaan selain program vaksinasi dalam mengekang penularan wabak COVID-19 yang menyebabkan lebih banyak negeri melaporkan kes baharu harian melebihi 1,000, contoh 9 negeri pada 16 Ogos. Menteri Sains, Teknologi dan Inovasi [Dato' Seri Dr. Adham bin Baba]: Tuan Yang di-Pertua, terima kasih kepada Ahli Yang Berhormat Pandan atas pertanyaan. Untuk makluman Yang Berhormat, bagi isu perbelanjaan PICK ataupun Program Imunisasi Covid-19 Kebangsaan setakat 30 Ogos 2021, daripada jumlah RM1 bilion yang diperuntukkan untuk program ini, sebanyak RM314 juta telah dibelanjakan. Daripada nilai ini, pecahan kategori perbelanjaan adalah seperti berikut: (i) empat perkara yang meliputi kos pengoperasian PPV iaitu: * perbelanjaan bagi sewaan dan utiliti; * perbelanjaan bagi pembersihan dan sanitasi; * perbelanjaan bagi perkakasan dan peralatan pakai habis; dan * perbelanjaan kebajikan petugas di PPV. Kerajaan telah mempertimbangkan dua perkara penting, iaitu sagu hati sukarelawan dan juga anggota keselamatan yang bertugas serta juga belanja makan minum petugas; (ii) memantapkan rangkaian integrasi data dan sistem untuk proses pemberian vaksin melalui PICK; (iii) meningkatkan jumlah pendaftaran rakyat untuk menerima vaksin di setiap kawasan Parlimen. Kerajaan telah menyalurkan sebanyak RM4.4 juta peruntukan untuk itu yang mana selaras dengan prinsip whole-of-society untuk menjayakan program PICK. #1040 Terima kasih kepada semua Ahli Parlimen yang telah membantu dalam pelaksanaan PICK di kawasan masing-masing. Seterusnya, berkaitan dengan strategi kerajaan selain program vaksinasi dalam mengekang penularan COVID-19. Untuk makluman Ahli Yang Berhormat, MOSTI bersama KKM dan agensi berkaitan sedang mengambil langkah untuk menambah baik sistem pengesanan kontak ataupun contact tracing system yang merangkumi empat langkah: (i) sumber data untuk mengenal pasti dan menganalisa interaksi; (ii) analisis untuk menentukan butiran risiko penyebaran wabak; (iii) tracer hub ataupun dashboard untuk memudahkan kakitangan kita untuk melaksanakan pengesanan kontak; dan (iv) aktiviti sokongan untuk mengukuhkan pengesanan kontak. Seterusnya MOSTI juga telah membangunkan vaccine management system (VMS) bagi penyimpanan rekod data vaksinasi melalui teknologi block chain yang dapat menjana sijil vaksinasi bagi setiap penerima vaksin. MOSTI juga menghasilkan aplikasi.